laion/Wikipedia-Exotic huggingface dataset:
Run (שיר של BTS)

Run הוא סינגל של להקת הבנים הדרום-קוריאנית BTS. הגרסה הקוריאנית של הסינגל פורסמה ב-30 בנובמבר 2015 כסינגל המוביל למיני-אלבום הרביעי של הלהקה, The Most Beautiful Moment in Life, Pt. 2 (אנ'), על ידי ביג היט מיוזיק. הגרסה היפנית פורסמה ב-15 במרץ 2016 באלבום האולפן Youth, על ידי Pony Canyon (אנ'). השיר נכתב על ידי פידוג, באנג סי-היוק וחברי BTS שוגה, RM, ג'יי-הופ, V וג'ונגקוק. חברי הלהקה הסבירו שבעוד האלבום The Most Beautiful Moment in Life, Pt. 1 (אנ') תיאר את חוויית ההתבגרות כקשה ומעייפת, The Most Beautiful Moment in Life, Pt. 2 נועד להעביר תחושה הרפתקנית ונועזת יותר, ולכן שמו של הסינגל המוביל שלו הוא "Run". המסר של השיר, לדבריהם, הוא להמשיך ולהתעודד גם לאחר כישלון. ב-25 בנובמבר 2015 פורסם ביוטיוב טייזר לשיר. הווידאו קליפ של השיר מציג את חברי הלהקה מבלים יחד. הוא מסתנכרן עם הווידאו קליפ של הסינגל "I Need U" וממשיך את הצגת הנרטיב "BTS Universe", שכולל עלילה שבה סיפור רקע לכל אחד מחברי הלהקה. הווידאו קליפ היה אחד מקליפי הקיי-פופ הנצפים ביותר בארצות הברית בנובמבר 2015. באפריל 2019 הוא צבר 100 מיליון צפיות ביוטיוב. השיר דורג במקום השלישי ברשימות "50 השירים הטובים ביותר של BTS" ו-"20 שירי הקיי-פופ הטובים ביותר של 2015" של מגזין "בילבורד", שם נכתב שהשיר מביע ייאוש, קדחתנות וכאב, כאשר "מתחת לחיצוניות הקליטה ללא ספק של השיר מסתתר חיבוק לטיפשות הכואבת שבאהבה", ושהשיר "גיבש את מקומה של הלהקה בקיי-פופ". במגזין "רולינג סטון" תואר "Run" כשיר מריר-מתוק ונוסטלגי. באתר Soompi נכתב שבשיר יש "כמה דגימות ווקאליות מעולות" ושהווידאו קליפ הוא "יצירה מרשימה" שמציגה לא רק את הכישרונות המוזיקליים של חברי הלהקה, אלא גם את כישורי המשחק שלהם. השיר זיכה את הלהקה בפרסים בתוכניות הטלוויזיה הדרום-קוריאניות "The Show" (אנ') ו-"Show Champion" (אנ'). על ביצוע השיר בטקס פרסי MAMA (אנ') לשנת 2015 (אנ') זכתה הלהקה ב"פרס המופיע העולמי". מידע על הסינגל "Run" באתר מיוזיק בריינז מידע על השיר "Run" באתר AllMusic מילות השיר "Run" באתר Genius סרטון השיר "Run" באתר יוטיוב JiwonYu, BTS Explains the True Meaning Behind Their New Title Track, Soompi, ‏6 באוקטובר 2015 ilmare42, Updated: BTS Drops Amazing Music Video Teaser for “Run”, Soompi, ‏באוקטובר 2015 Riddhi Chakraborty, BTS' 10 Most Iconic Story-Led Music Videos, Rolling Stone India, ‏5 בינואר 2020 Jeff Benjamin, Most Viewed K-Pop Videos in America, Around the World: November 2015, Billboard, ‏3 בנובמבר 2015 DY_Kim, BTS’s “Run” Becomes Their 17th MV To Hit 100 Million Views, Soompi, ‏12 באפריל 2019 Billboard Staff, BTS’ 50 Best Songs: Critics’ Picks, Billboard, ‏2 במאי 2018 Jeff Benjamin, The 20 Best K-Pop Songs of 2015, Billboard, ‏4 בנובמבר 2015 timmydee, 10 of the Most Essential K-Pop Albums of 2015, Soompi, ‏5 בנובמבר 2015 ilmare42, BTS Wants You to “Run” with Them in Comeback MV, Soompi, ‏באוקטובר 2015 an0ya, BTS Takes Home 1st Win for “Run” on “The Show”, Soompi, ‏2 בנובמבר 2015 an0ya, BTS Continues Winning Streak With “Run” on “Show Champion”, Soompi, ‏3 בנובמבר 2015 BTS overtakes PSY on iTunes worldwide album rankings, Koreaboo, ‏2015-12-03 (באנגלית אמריקאית) jeeelim5, BTS’s “Blood, Sweat & Tears” Becomes Their 4th Consecutive Single To Top Oricon’s Daily Chart, Soompi, ‏4 באפריל 2017
מבחן ויגמור

מבחן ויגמור הוא מבחן משפטי לקביעת קיום חיסיון מפני הפללה עצמית בין עבריין בכוח לבין איש סוד. המבחן נהוג בארצות ששיטת המשפט שלהן מושפעת מהמשפט האנגלי. המבחן נקרא כך על שם ג'ון הנרי ויגמור. על מנת שיתקיים המבחן והחיסיון יעמוד בתוקף צריכים להתקיים כל ארבעת התבחינים: התקשורת בין הצדדים צריכה להיות מושתתת על הבנה שהנמסר לא יועבר לצד שלישי. אלמלא החיסיון לא היה המידע מועבר. היחסים בין שני הצדדים הם כאלה שלחברה יש אינטרס בקיומם. הנזק שייגרם לתקשורת בין הצדדים על ידי הסרת החיסיון צריך להיות גדול יותר מהתועלת שתצמח מההתנהלות התקינה של ההליך המשפטי. Wigmore, J. H. (1913). "The problem of proof". Illinois Law Review 8 (2): 77–103. Wigmore, J. H. (1937). The Science of Proof: As Given by Logic, Psychology and General Experience and Illustrated in Judicial Trials (3rd ed.). Boston: Little, Brown.
דבורנית כחלחלה

דבורנית כחלחלה (שם מדעי: Ophrys fusca subsp. iricolor) היא גאופיט בעל פקעת ממשפחת הסחלביים. מופיעה בחבל הים תיכוני (באזור ההר והשפלה). מין נדיר למדי. מופיעה במעט אתרים ולרוב בפרטים בודדים. צומחת על אדמת חוואר באזורים מוארים. לעיתים קרובות ניתן למוצאה בסמיכות לדבורנית שחומה המאכלסת בתי גידול דומים. אתרי פריחה מומלצים בישראל: שמורת הסחלבים ליד קיבוץ מנרה בהרי נפתלי, שמורת הר מירון בגליל העליון, אזור מזבלת עוספייה בכרמל. זמן הפריחה בארץ ישראל: פברואר-מרץ. מראה השפית מזכיר דבורנית שחומה ואף לה שירטוט דמוי האות W במרכזה, אך דבורנית כחלחלה מרשימה הרבה יותר: השפית גדולה יותר (אורכה כ-2.5 ס"מ) וגוון כחול כהה שולט בה. יש הרואים בה דמות של אישה המנערת שטיח בגווני חום-כחול. עלי העטיף ירוקים. גבעול התפרחת מכיל מעט פרחים (לרוב לא יותר מ-5) ומתנשא עד לגובה של כ-40 ס"מ. מדיה וקבצים בנושא דבורנית כחלחלה בוויקישיתוף דבורנית כחלחלה, באתר NCBI (באנגלית) דבורנית כחלחלה, באתר צמח השדה דבורנית כחלחלה, באתר צמחיית ישראל וסביבתה דבורנית כחלחלה, באתר Tropicos (באנגלית) דבורנית כחלחלה, באתר GBIF (באנגלית) דבורנית כחלחלה, באתר IPNI (באנגלית)
הגדת אמסטרדם

הגדת אמסטרדם היא הגדה של פסח מאוירת ומבוארת שהודפסה באמסטרדם במהדורה ראשונה בשנת 1695 ובמהדורה שנייה בשנת 1712 עם שינויים מעטים בלבד. ההגדה הודפסה בבית הדפוס של אשר אנשל בן אליעזר חזן ויששכר באייר בן אברהם אליעזר במימונו של משה בן יוסף ויזל. המאייר היה אברהם בר יעקב. ההגדה כוללת עמוד שער, 26 עמודי טקסט, 137 איורים ומפה המתארת את הדרך בה ירדו יעקב ובניו למצרימה, את הדרך בה חזרו בני ישראל לארץ ואת נחלות השבטים. המפה מודפסת בעמוד האמצעי של ההגדה ונפתחת לגודל של שני עמודים. הטקסט הודפס בדפוס בלט. האותיות העבריות שעוצבו לצורך הדפסת ההגדה זכו להערכה רבה וכונו "אותיות אמסטרדם". האיורים והמפה הופקו בטכניקה של תחריט נחושת, בשחור לבן ללא צבעים או עיטורים. טקסט ההגדה מודפס במרכז העמוד באותיות מרובעות גדולות מנוקדות. בשוליים החיצוניים מודפס פירוש רבי יצחק בן יהודה אברבנאל באותיות רש"י ובשוליים התחתונים "פירוש על פי הסוד" באותיות מרובעות קטנות. הפירושים אינם מנוקדים. האיורים מלווים בכותרות, שהן בדרך כלל פסוקים מהתנ"ך. הכותרות מודפסות בכתב מרובע קטן ללא ניקוד. ההגדה משלבת בין נוסח הספרדים לנוסח אשכנז, לכן היא מספקת הנחיות לעורך הסדר ביהודית איטלקים (שפת לעז), ביידיש, ובלאדינו (לשון ספרד). ההפרדה בין נוסחי טקסט שונים מתבצעת באמצעות כותרות המציינות את הנוסח: "עד כאן מנהג ספרדים ושאר אומרים אשכנזים", "אומרים זה באשכנז וספרדים", "סדר ברכת המזון כמנהג ספרדי\האשכנזים יצו". הפיוטים "אדיר הוא", "אחד מי יודע" ו"חד גדיא", המושרים על ידי האשכנזים בלבד, כוללים תרגום ליידיש. תחריטי הנחושת בהגדת אמסטרדם שוברים את המסורת רבת השנים של איורי ההגדה. מחזור האיורים בהגדת אמסטרדם מתחיל בחכמים "שהיו מסובים בבני ברק כל אותו הלילה". חסרים בה כל אותם איורים המתייחסים להכנות לפסח דוגמת בדיקת חמץ, אפיית מצות, המשפחה המסבה סביב שולחן הסדר ואב המשפחה המברך. בהכנת התחריטים, אברהם בר יעקב התבסס על עבודותיו של האומן השווייצרי הנוצרי מתאוס מריאן הזקן, שאיוריו לספרי הברית החדשה ולספרי היסטוריה היו ידועים מאוד באירופה. הוא ערך בהם את השינויים המתבקשים בדמויות ובלבושם ושילב בין דמויות מאיורים שונים על מנת ליצור איורים חדשים ברוח ההגדה. יחד עם זאת הרקע עליו מתרחשת העלילה המתוארת באיור נשאר ללא שינוי. החידושים שהכניס אברהם בר יעקב בהגדה זאת היוו אבן דרך באיור ספרי ההגדה והשפיעו רבות על ספרי הגדות שהודפסו לאחר מכן, החל מאגדת אמסטרדם (1721), הגדת המבורג-אמסטרדם (1728), הגדת אמסטרדם (1741) והגדות מאוחרות יותר שהודפסו באירופה ובארצות הברית עד המאה ה-20. מפת אברהם בר-יעקב (הגדת אמסטרדם) סדר הגדה של פסח כמנהג אשכנז וספרד מאת יצחק בן יהודה אברבנאל The Amsterdam Haggadah, www.imj.org.il איל חיות-מן, גלגולה של הגדה, באתר ישראל היום, 18 באפריל 2024 Tovia Preschel, The Amsterdam Haggadah, 1662 (באנגלית) Rahel Wischnitzer-Bernstein, From the Holbein Bible to the Amsterdam Haggadah David Stern, Mapping the Redemption: Messianic Cartography in the 1695 Amsterdam Haggadah, Studia Rosenthaliana 42/43, 2010, עמ' 43–63 - Barry Lawrence Ruderman Map Collection - Spotlight at Stanford Search Results, exhibits.stanford.edu Emile G. L. Schrijver, Anna E. C. Simoni, 'Be-ôtiyyôt Amsterdam' Eighteenth-century Hebrew manuscript production in Central Europe: the case of Jacob ben Judah Leib Shamas, Quaerendo 20, 1990, עמ' 24–62
צומת ציחור

צומת ציחור הוא צומת הנמצא בדרום הנגב, כ־42 קילומטרים מדרום־מזרח למצפה רמון וכ־79 קילומטרים צפונית לאילת. הצומת הוא מפגשם של כביש 13 וכביש 40. הצומת הוא מסוג צומת T ובו עוברים כל הנוסעים לאילת וממנה דרך מצפה רמון. ערך זה הוא קצרמר בנושא תחבורה ובנושא ישראל. אתם מוזמנים לתרום לוויקיפדיה ולהרחיב אותו.
גאבור טאנצוש

גאבור טאנצוש (בהונגרית: Tánczos Gábor; בודפשט, 2 באפריל 1928 – בודפשט, 6 בדצמבר 1979) היה מרצה, יהודי-הונגרי, פוליטיקאי קומוניסטי מנהיג (רשמית כונה: מזכיר) חוג פטפי, והיה מחסידיו של אימרה נאג' (פוליטיקאי קומוניסטי הונגרי, ראש ממשלת הונגריה בשנים 1953–1956. ממנהיגי המרד מהונגרי בשנת 1956 שהוצא להורג). גאבור טאנצוש נולד במשפחה יהודית וגדל בבאיה, אביו היה שם סוחר צבעים ובעיר מגוריו למד בבית הספר היסודי ובתיכון. אביו נלקח ונפטר במחנות שירות עבודה, במלחמת העולם השנייה (עבודות כפייה לגברים יהודים עבור הצבא ההונגרי) הוא ואמו גורשו לווינה, הוא שרד את המלחמה כמוביל חולים בבית החולים הצמוד למחנה הריכוז. לאחר חזרתו הביתה הצטרף למפלגה הקומוניסטית ההונגרית בעיר מגוריו באיה, שם הפך למנהיג נוער. הוא הגיע לבודפשט והחל בלימודים גבוהים כאחד החברים הצעירים ביותר ב"קולג' העממי על שם אישטוואן ג'רפי". הוא פעל באגודת הסטודנטים ובאגודת הנוער העובד (DISZ). טאנצוש הורחק מהמנגנון במהלך אחד מ"מסעי התעוררות" של המפלגה (1951). סיים את לימודיו באוניברסיטת אטווש לוראנד (ELTE) עם תואר בפילוסופיה ולאחר מכן קיבל תעודת הוראה (1953). עד לשיקומו הפוליטי עבד כמרצה ב-ELTE בשנים (1953 - 1954) ולאחר מכן כמרצה במכללת DISZ. הוא נבחר למנהיג (תחת השם: מזכיר) חוג פטפי (1955–1956) והפך לחסידיו של אימרה נאג'. מנהיגי ה-DISZ בחרו בקומוניסט הצעיר והמנוסה גאבור טאנצוש כמנהיג החוג, למרות שהיה מחסידיו של אימרה נאג' הרפורמיסט, אך ציפו ממנו, כמרקסיסט, שיצליח לעצור את פריצת הרעיונות ה"בורגניים" וה"לאומיים". יחד עם זאת בזכות אישיותו ופעילותו הפך הוויכוח במסגרת ה-DISZ לפורום אופוזיציה בעל תפקיד היסטורי בהכנת המרד ההונגרי של 1956. כשהמרד נמחץ באמצעות כוחות הצבא הסופיטיים,, טאנצוש, יחד עם קבוצת אימרה נאג', מצא מקלט בשגרירות יוגוסלביה בבודפשט. הוא גורש לרומניה יחד עם כל הקבוצה הנמלטת ונידון ל-15 שנות מאסר (באוגוסט 1958). הוא שוחרר תחת חנינה (1962). הוא נישא, אשתו הייתה ורה באצ'קאי, היסטוריונית אורבנית מוכרת. טאנצוש קיבל עבודה בתיכון ערב לפועלים, לימד שם (1962 – 1970) וגם התחיל לעסוק בסוציולוגיה של הקריאה. הוא הפך לחבר צוות של המכון הפדגוגי הלאומי (OPI) (1970), היה מעורב בעיבוד ההיסטוריה של תנועת הקולג'ים העממיים, האגודה הלאומית למכללות עממיות (NÉKOSZ), והתעניין בבעיות של מיעוטים כמו הצוענים ההונגרים וההונגרים בטרנסילבניה. לפני מותו, הצטרף למפגינים ההונגרים של תנועת אמנת 77. עקב החמרה בדכדוך והדיכאון הקליני שלו, הוא שם קץ לחייו. גאבור טאנצוש - כתב עת "דיבורים" (מקוון), שנתון 7, גיליון מספר 4 ספר הזיכרון של מריה אמבר על גאבור טאנצוש מדיה וקבצים בנושא גאבור טאנצוש בוויקישיתוף ההרוג של יחידת האופוזיציה, כתב העת "דיבורים", נובמבר 1998 אנדראש ב. הגדוש: גאבור טאנצוש, múlt-kor.hu ביוגרפיה של גאבור טאנצוש (באנגלית) באתר האינטרנט של מכון 1956 לוח תבליט גאבור טאנצוש בבודפשט, על קיר בניין Múzeum utca 7 גאבור טאנצוש ביוגרפיה "Tánczos Gábor emlékezete". nol.hu. נבדק ב-2017-10-31.
דנמרק באירוויזיון 1960

דנמרק באירוויזיון 1960 השתתפה עם השיר "Det var en yndig tid" (בעברית: "זה היה זמן נפלא"), שבוצע על ידי הדנית קטי בדטגר. זוהי השתתפותה הרביעית של דנמרק בתחרות הזמר של האירוויזיון. השיר והזמרת נבחרו בתחרות ה-"Dansk Melodi Grand Prix" של אותה שנה. בחירת השיר והזמרת נערכה בפרדריקסברג, בהנחייתה של סג'ר וולמר-סורנסן. שבעה שירים השתתפו בתחרות. השיר הזוכה נבחר על ידי עשרה אנשים, שכל אחד מהם בחר את השיר המועדף עליו. נציג דנמרק באירוויזיון 1957, גוסטב וינקלר, היה אחד המתמודדים. ב-29 במרץ 1960, ליל האירוויזיון, שרה בדטגר רביעית בסדר ההופעות, לפני בלגיה אחרי לוקסמבורג. לבסוף, השיר הגיע למקום העשירי מתוך שלוש עשרה מקומות, וקיבל. דנמרק העניקה את הניקוד הגבוה ביותר (4) לצרפת, שניצחה לבסוף. ESC National Finals database 1960
עונת 2023/2024 בליג 1

עונת 2023/2024 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-86 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-11 באוגוסט 2023 ווהסתיימה ב-19 במאי 2024. פריז סן-ז'רמן זכתה באליפות שלישית ברציפות וה-12 בתולדותיה. בסיום העונה קלרמון פוט ולוריאן ירדו לליג 2, מץ שסיימה במקום ה-16 התמודדה מול סנט אטיין שסיימה במקום השלישי בליג 2, על המקום האחרון שנותר בעונת 2024/2025 בליג 1, הפסידה לה וירדה לליג 2 גם כן. קיליאן אמבפה מפריז סן-ז'רמן זכה בתואר מלך השערים בפעם ה-6 ברציפות, עם 27 כיבושים. בליגה השתתפו 18 קבוצות, 16 שהמשיכו מהעונה הקודמת ועוד שתי קבוצות שהצטרפו אליהן מהליג 2. התחרות התקיימה בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת. הקבוצות לה האבר ומץ הן הקבוצות שעלו מהליג 2, הליגה הצרפתית השנייה בכדורגל. למונפלייה הופחתה נקודה בעקבות התפרעות אוהדיה במשחק נגד קלרמון פוט שהוביל להפסקתו מדיה וקבצים בנושא עונת 2023/2024 בליג 1 בוויקישיתוף אתר האינטרנט הרשמי של ליג 1 (בצרפתית) Classement - Ligue 1 Uber Eats, Ligue1 (ב־) French Ligue 1 Top Scorers, BBC Sport (באנגלית) Classement buteurs - {0}, Ligue1 (בצרפתית) French Ligue 1 Top Assists, BBC Sport (באנגלית) 5 comme les anneaux olympiques… -, www.unfp.org
עונת 2023/2024 בלה ליגה

עונת 2023/2024 בלה ליגה הייתה העונה ה-93 במסגרת הלה ליגה, תחרות הכדורגל הבכירה בספרד. העונה החלה ב-11 באוגוסט 2023 והסתיימה ב-26 במאי 2024. ריאל מדריד זכתה באליפות ה-36 שלה. קדיס, גרנדה ואלמריה ירדו לליגה הספרדית השנייה. ארטם דובביק מז'ירונה סיים כמלך השערים עם 24 כיבושים וזכה בפרס הפיצ'יצ'י, אלכס באנה מויאריאל סיים כמלך הבישולים עם 14 בישולים. 20 קבוצות התמודדו בליגה בעונה זו, 17 הקבוצות שסיימו ב־17 המקומות הראשונים בעונת 2022/2023, אליהן התווספו שתי המסיימות ראשונות בסגונדה ליגה בעונת 2022/2023 גרנדה ולאס פאלמס, וכן דפורטיבו אלאבס שניצחה בפלייאוף העלייה בסגונדה ליגה. הן החליפו את ריאל ויאדוליד, אספניול ואלצ'ה שירדו לסגונדה ליגה בסיום עונת 2022/2023. בכדי לזכות בפרס זאמורה יש להשתתף לפחות 60 דקות ב-28 משחקי ליגה. ערך מורחב – שחקן החודש בלה ליגה מדיה וקבצים בנושא עונת 2023/2024 בלה ליגה בוויקישיתוף Spanish La Liga Top Scorers, BBC Sport (באנגלית) Spanish La Liga Top Scorers, BBC Sport (באנגלית) Trofeo Zamora de LaLiga EA Sports 2023 - 2024 - Mejor portero Primera División, Marca.com, ‏2024-04-24 (בספרדית)
עונת 2023/2024 בבונדסליגה

עונת 2023/2024 הייתה העונה ה-61 של הבונדסליגה הגרמנית. העונה נפתחה ב-18 באוגוסט 2023 והסתיימה ב-18 במאי 2024. באייר לברקוזן זכתה באליפות הראשונה בתולדותיה, ועשתה היסטוריה נוספת בכך שסיימה את העונה ללא הפסדים. בסיום העונה דרמשטאדט 98 ופ.צ. קלן ירדו לבונדסליגה השנייה. בוכום שסיימה במקום ה-16 ניצחה בדו-קרב פנדלים את פורטונה דיסלדורף שסיימה שלישית בבונדסליגה השנייה, לאחר 3–3 בסיכום שני המשחקים וכך הבטיחה את הישארותה בליגה. הארי קיין מבאיירן מינכן זכה בתואר מלך השערים עם 36 כיבושים. אלחנדרו גרימלדו מבאייר לברקוזן סיים כמלך הבישולים עם 13 בישולים. מתוך 18 הקבוצות שהשתתפו בבונדסליגה, 16 המשיכו מהעונה שעברה. שתי המסיימות הראשונות בבונדסליגה השנייה. דרמשטאדט 98 ופ.צ. היידנהיים. העפילו לליגה במקומן של הרטה ברלין ושאלקה 04 שסיימו בשני המקומות האחרונים בעונת 2022/2023 בבונדסליגה. שטוטגרט שסיימה במקום ה-16 בעונת 2022/2023 ניצחה 6–1 בסיכום שני המשחקים את המבורג שסיימה במקום השלישי בבונדסליגה השנייה וכך הבטיחה את הישארותה בליגה. Bundesliga | Table | 2023-2024, bundesliga.com - the official Bundesliga website (באנגלית) Bundesliga | Statistics 2023-2024 | Players | Goals, bundesliga.com - the official Bundesliga website (באנגלית) German Bundesliga Top Scorers, BBC Sport (באנגלית) Bundesliga | Statistics 2023-2024 | Players | Assists, bundesliga.com - the official Bundesliga website (באנגלית) German Bundesliga Top Assists, BBC Sport (באנגלית בריטית)
עונת 2023/2024 בסרייה א'

עונת 2023/2024 בסרייה א' הייתה העונה ה-122 של התחרות שמאורגנת על ידי Lega Serie A. העונה החלה ב-19 באוגוסט 2023 והסתיימה ב-2 ביוני 2024. אינטר מילאנו זכתה באליפות ה-20 בתולדותיה. בסיום העונה סלרניטנה, ססואולו ופרוזינונה ירדו לסרייה ב'. לאוטרו מרטינס מאינטר מילאנו זכה בתואר מלך השערים עם 24 כיבושים. רפאל ליאו ממילאן ופאולו דיבאלה מרומא זכו בתואר מלך הבישולים עם 9 בישולים כל אחד. בליגה משתתפות 20 קבוצות. 17 שהמשיכו מהעונה הקודמת ועוד 3 קבוצות שהעפילו מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת. הקבוצות פרוזינונה, גנואה וקליארי הן הקבוצות שעלו מהסרייה ב'. ערך מורחב – שחקן החודש בסרייה א' מדיה וקבצים בנושא עונת 2023/2024 בסרייה א' בוויקישיתוף Player Statistics | Lega Serie A, www.legaseriea.it (באנגלית) Italian Serie A Top Scorers, BBC Sport (באנגלית) Italian Serie A Top Scorers, BBC Sport (באנגלית)
עונת 2023/2024 בליגת העל הפורטוגלית

עונת 2023/2024 בליגת העל הפורטוגלית (בפורטוגזית: Primeira Liga, מוצגת גם בשם Liga Portugal Betclic בשל חסות מסחרית) הייתה העונה ה-90 של ליגת העל הפורטוגלית, הליגה המקצוענית הבכירה בפורטוגל. העונה החלה ב-11 באוגוסט 2023 והסתיימה ב-18 במאי 2024. ספורטינג ליסבון זכתה באליפות ה-20 שלה. בסיום העונה הקבוצות שאביש וויזלה ירדו לליגה השנייה לאחר שסיימו בשני המקומות האחרונים בטבלה, פורטימוננסה שסיימה במקום ה-16 תתמודד מול הקבוצה שתסיים שלישית בעונת 2023/2024 בליגה הפורטוגלית השנייה, על המקום האחרון בעונת 2024/2025. ויקטור גיוקרס מספורטינג ליסבון זכה בתואר מלך השערים עם 29 כיבושים. פדרו גונסלבש מספורטינג ליסבון ורפא סילבה מבנפיקה ליסבון זכו בתואר מלך הבישולים עם 12 בישולים כל אחד. מתוך 18 הקבוצות שמשתתפות בעונה זו, 15 המשיכו מהעונה הקודמת. אליהן התווספו מוריירנסה ופארנסה שסיימו בשני המקומות הראשונים בליגה הפורטוגלית השנייה, והחליפו את סנטה קלרה ואת פאסוס דה פריירה שסיימו בשני המקומות האחרונים בעונת 2022/2023. אסטרלה דה אמדורה שסיימה במקום השלישי בליגת המשנה, העפילה גם היא לאחר שניצחה בפלייאוף את מאריטימו שסיימה במקום ה-16 בעונת 2022/2023. מוריירנסה שבה לליגת העל לאחר היעדרות של שנה ופארנסה לאחר היעדרות של שנתיים, עבור אסטרלה זו הופעת בכורה בליגה הבכירה (המועדון הוקם בשנת 2020 לאחר שהמועדון הקודם בעל שם זהה פורק בשנת 2011) Liga 2023/24 passa a chamar-se Liga Portugal Betclic, www.record.pt (ב־European Portuguese) Portuguese Primeira Liga Top Scorers, BBC Sport (באנגלית בריטית) Portuguese Primeira Liga Top Assists, BBC Sport (באנגלית בריטית)
עיבור (מיסטיקה)

עיבור (בלעז: אינקובציה) הוא מינוח המשמש לתיאור ישות או השפעה חיצונית הפועלת על נפש האדם לזמן קצוב ומסיימת את פעולתה מעצמה וללא התערבות. בקבלה היהודית, בעיקר בספרות הקשורה להאר"י הקדוש, העיבור נחשב כתופעה חיובית. השפעה חיצונית שלילית המקבילה לעיבור, שאת ההשפעה שלה יש להפסיק בכוח מכונה דיבוק. בתורת הקבלה המושג עיבור בא לתאר הדבקות של נשמת צדיק באדם אחר. וכך מנסח זאת ר' חיים ויטל: "העיבור הוא שבאה נשמה בעוה"ז בהיות האדם נולד כבר בעולם והוא גדול, אז נכנסת נשמה אחרת בתוכו ודומה האדם ההוא לאשה מעוברת שיש לה ולדות בתוך מעיה, ולכן נקרא עיבור, כך זה האדם מלבד נשמה העיקרית שלו, שנכנסת בו בעת צאתו לאוויר העולם, נתעברה בו נשמה אחרת זולתה אחר היותו גדול." — שער הגלגולים, הקדמה ד', מאת ר' חיים ויטאל העבור נחלק לשתי בחינות, הראשון הוא כשבא לסייע לאדם שבו נתעברה הנשמה כדי לסייע לו במצוות מסוימות או בגילוי סודות התורה (וזה מה שלעיתים נקרא בספרות הזוהר גילוי נשמת הצדיקים) והשני הוא כאשר בא לצורך עצמו של נשמת המתעבר במקרה שעליו לתקן או להשלים אחת מן המצוות הקלות שלא נזדמנו לו בחייו כמו שילוח הקן או ייבום וחליצה. להבדיל מגלגול נשמות אשר כרוך בתקופת חיים שלימה, עיבור הנשמה יכול להיות זמני ותלוי ברצונו של הנשמה המתעברת או במעשיו של האדם החי. לעיתים בעיבור ישנן מספר נשמות אשר מתעברות באדם, כפי כותב ר' יוסף קארו: "היינו דאיכא בין עיבור לגלגול דעיבור הוא כד נח רוחא חדא על חד גברא, ובהאי אורחא דעיבור יכולין למשרי תרי ותלת כחדא בחד גברא". — ספר מגיד מישרים - פרשת וישלח עד סוף המאה השלוש עשרה ותחילת הארבע עשרה, היו מקובלים שלא הבחינו בין תורת הגלגול והעיבור, והם כינו את כל נושא הגלגולים תחת שם אחד בשם "סוד העיבור", כפי שכותב בספר המערכת: "עניין גלגול הנפש הנקרא סוד העבור". — ספר מערכת האלוהות דף קכז ע"א-ב צער הנשמה ע"כ שעליה לשוב ולרדת לעולם החומרי קיים בעיקר אצל הנשמה המתגלגלת, שכן היא כולה, על כל חלקיה, יורדת, בעוד שבעיבור אינה יורדת כולה אלא רק חלק מסוים שבה, לכן כותב האר"י: "צער הגלגול גדול במאוד מאוד מצער העבור" (שער המצוות תצא) "דע, כי עיבור נוהג אפילו כששניהם בחיים, כי יש צדיק אחד בדור ההוא ועשה מצווה אחת כתקונה, כמו שעשאה אותו צדיק, אפשר שנפש הצדיק הזה תתעבר בו בהיות שניהם בחיים, וזה סוד 'ותדבק נפש יהונתן בדוד', אפילו שהיו שניהם בחיים בדור אחד." — שער הגלגולים, פרק ה' יש להבדיל בין עיבור נשמות לבין המושג עיבור בתורת התיקון של קבלת האר"י (דהיינו התכנסות שברי הכלים בפרצוף אמא שהמשכו שלב היניקה ואז המוחין). בדת ההלניסטית נהגו מאמיני האל יופיטר ללון במקומות מקודשים, על מנת לחלום חלומות בעלי מסרים נבואיים. טקס זה כונה בלטינית אֶינקוּבּציָה. שימוש באינקובציות התבצע גם במסורות הקלטיות והדרואידיות כאשר הכוהנות המתנבאות השתמשו בשיקויים רעילים או כמעט רעילים כדי לחוות נוכחות אלוהית וכדי לקבל מסרים מהכוחות העליונים. במיסטיקה המודרנית קיימים אזכורים לעיבורים ולשימוש בהם. השימוש הנפוץ ביותר הוא בתרגול מדיטציה כשהדוגמה המאפיינת היא מדיטציית עצירה שפותחה על ידי אושו במסגרת הפירוש שלו על עבודתו של גיאורג איבאנוביץ' גורדייף. רבי יצחק לוריא - שער הגלגולים. "חיפוש אחר המופלא", פ.ד. אוספנסקי
ג'ושוע מידור

ג'ושוע לורנס "ג'וש" מידור (באנגלית: Joshua Lawrence "Josh" Meador;‏ 12 במרץ 1911 – 24 באוגוסט 1965) היה אנימטור אמריקאי, אמן אפקטים מיוחדים ובמאי ההנפשה של אולפני וולט דיסני. מידור נולד בגרינווד, מיסיסיפי, ב-12 במרץ 1911. בשנת 1918 משפחתו עברה לקולומבוס, מיסיסיפי, ומאוחר יותר הוא למד במכון האמנות של שיקגו. שם, ידיד בוגר המכון סיפר למידור שהוא נוסע לקליפורניה כדי להתראיין בוולט דיסני הפקות, והציע לו להצטרף אליו. בהתחלה, מידור סירב כי רצה לעשות אמנות מסחרית, אך לבסוף הוא אולץ להתראיין בדיסני. הוא נשכר לעבוד במחלקת האפקטים להנפשות, שם הוא עבד על סרטים רבים כמו "20,000 מיל מתחת למים" (1954), שעליו האולפן זכה בפרס האוסקר. כמו כן, מידור גם יצר את אפקטי ההנפשה לסרט המדע הבדיוני של מטרו גולדווין מאייר, "הפלנטה האסורה" (1956). באופן פרטי, מידור תיאר את עצמו כ"בראש ובראשונה צייר", בכך שהוא צייר יותר מ-2,000 קנבסים וציורי נוף אימפרסיוניסטיים וציורי נוף ימי(אנ'). באוגוסט 1965, מידור לקה בהתקף לב ומת בביתו בקספר, קליפורניה. הוא נקבר בקולומבוס, מיסיסיפי, שהייתה לו כעיר הולדתו. ישנה לוחית זיכרון בבית ילדותו. ג'ושוע מידור, במסד הנתונים הקולנועיים IMDb (באנגלית) ג'ושוע מידור, באתר AllMovie (באנגלית) ג'ושוע מידור, במסד הנתונים הקולנועיים KinoPoisk (ברוסית) Smith, Slim (21 ביוני 2017). "Childhood home of noted Disney animator, painter Joshua Meador is on the market". The Commercial Dispatch. נבדק ב-21 בינואר 2020. {{cite news}}: (עזרה) Wilson, Sarah (18 באוקטובר 2009). "Son of Disney animator speaks on father's legacy". The Commercial Dispatch. נבדק ב-21 בינואר 2020. {{cite news}}: (עזרה) Lev, Peter (2006). Transforming the Screen, 1950–1959. History of the American Cinema. Vol. 7. University of California Press. p. 176. ISBN 0-520-24966-6. "Noted Artist Dies At His Caspar Point Home". The Mendocino Beacon. 27 באוגוסט 1965. p. 1. נבדק ב-23 בדצמבר 2020 – via Newspapers.com. {{cite news}}: (עזרה) תבנית:Open access "Joshua Lawrence Meador - Columbus - MS - US". Historical Marker Project (באנגלית אמריקאית). נבדק ב-21 בינואר 2020. {{cite web}}: (עזרה)